open-index/open-wikipedia-markdown huggingface dataset:
ארכידאמוס השלישי

**ארכידאמוס השלישי** (ביוונית: **Ἀρχίδαμος**; מת ב-338 לפנה"ס) היה מלך ספרטה בשנים 360 עד 338 לפנה"ס, בנו ויורשו של אגסילאוס השני.

## ביוגרפיה
בעודו נסיך היה ארכידאמוס הפדרסטי של קלונימוס, בנו של הגנרל הספרטני ספודריאס . הוא הוביל את הכוחות הספרטניים לפני ובמהלך שלטונו, ועמד בראש הכוח שנשלח לסייע לצבא הספרטני לאחר תבוסתו על ידי התבאים בקרב לאוקטרה בשנת 371 לפני הספירה, והיה מפקד מאוחר יותר במהלך הלחימה בפלופונסוס. ארבע שנים לאחר מכן הוא כבש את קאריה, הרס את שטחם של הפרהסי והביס את הארקדים , הארגיים והמסנים ב"קרב ללא דמעות", שנקרא כך מכיוון שהניצחון לא עלה לספרטנים בחיי אדם. עם זאת, הוא בתורו הובס על ידי הארקדים בשנת 364 לפני הספירה בקרומנוס.

בשנת 362 לפני הספירה, הוא הגן על ספרטה נגד המפקד התבאני אפמינונדס. כמלך, ארכידאמוס תמך בפוקיאנים  נגד תבאי ב"מלחמת הקודש השלישית"  בין השנים 355–346. בשנת 346 לפנה"ס, הוא נסע לכרתים כדי לעזור לליטוס במאבקם נגד קנוסוס במלחמת החוץ. בשנת 343 לפנה"ס, המושבה הספרטנית טרנטום ביקשה את עזרתה של ספרטה במלחמה נגד האוכלוסיות האיטאליות, בעיקר הלוקאנים והמספים. בשנת 342 לפנה"ס הגיע ארכידאמוס לאיטליה עם צי וצבא שכיר ולחם נגד הברברים, אך בשנת 338 לפנה"ס הוא הובס ונהרג מתחת לחומות העיר המסאפית מנדוריה. את המלוכה ירש בנו אגיס השלישי. ארכידאמוס היה גם אביהם של אודמידאס הראשון  ובן נוסף בשם אגסילאוס.

## קישורים חיצוניים

## הערות שוליים

קטגוריה:מלכי ספרטה
קטגוריה:אישים שחיו במאה ה-4 לפנה"ס
דה ג'יזס אנד דה מארי צ'יין

**The Jesus and Mary Chain** היא להקת רוק אלטרנטיבי סקוטית שהוקמה באיסט קילברייד ב-1983. את שירי הלהקה מחברים בעיקר האחים ג'ים וויליאם ריד, שהם שני המייסדים והחברים הקבועים היחידים בלהקה מאז הקמתה.

הלהקה מוכרת גם כמי שלקחה חלק בפיתוח תת-הז'אנרים השוגייז והנויז פופ. ללהקה היו שני להיטים מובילים בעשרת הגדולים (טופ טן) של מצעד הסינגלים הבריטי במהלך הקריירה שלה.

ההרכב הראשוני של הלהקה קודם לאחר שהאחים ריד גייסו את דאגלס הארט בבס ואת מורי דלגליש בתופים.

לאחר שחתמו בלייבל העצמאי Creation Records, הם הוציאו את הסינגל "Upside Down" ב-1984.

בובי גילספי החליף את דלגליש בתופים, וב-1985 יצא אלבום הבכורה *Psychocandy* שזכה לשבחי המבקרים. לאחר אלבום הבכורה גילספי עזב את הלהקה ועבר ללהקת פריימל סקרים.

ההצלחה המסחרית הגדולה ביותר של הלהקה הייתה אלבומה השני *Darklands*, שהגיע למקום ה-5 במצעד האלבומים הבריטי ב-1987 ונכלל בו הלהיט "April Skies", שהגיע למקום ה-8 במצעד הפזמונים בבריטניה.

ב-1989 הוציאה הלהקה את אלבומה השלישי *Automatic*, בו נכללו שני שירים שראו אור כסינגלים במצעדים בארצות הברית ("בלוז האקדח" ו"הד און"). הארט עזב את הלהקה שנתיים לאחר מכן. בהמשך הוציאה הלהקה אלבומים נוספים, שהצליחו בארצות הברית ובמדינות נוספות.

הסינגל "Sometimes Always", מתוך האלבום *Stoned & Dethroned*, הפך לסינגל המצליח ביותר של הלהקה בארצות הברית והגיע למקום ה-94 ב-בילבורד הוט 100.

האלבומים של הלהקה יצאו בוורנר רקורדס עד 1998. לקראת יציאת האלבום "Munki" חתמה הלהקה על חוזה עם חברת סאב פופ בארצות הברית ו-Creation Records בבריטניה. באותה שנה הלהקה התפרקה, כתוצאה מעימות על הבמה בשנה שקדמה לה; ויליאם ריד עזב בטרם עת סיבוב הופעות לאחר שנלחם עם ג'ים ריד בזמן שהיה שיכור. בסופו של דבר הם התאחדו מחדש ב-2007, ויצאו לסיבוב הופעות ברחבי העולם. בין השאר הם הופיעו פעמיים במועדון הבארבי בתל אביב.

בשנת 2017 הם הוציאו את האלבום *Damage and Joy*, אלבום האולפן הראשון שלהם מזה 19 שנים והשביעי במניין האלבומים. אלבומם הבא, *Glasgow Eyes*, יצא ב-2024 ונכנס למצעד האלבומים הבריטי, לראשונה מאז 1988.

## חברים
**חברים נוכחיים**
* ג'ים ריד – שירה, גיטרה, בס (1983–1999, 2007–הווה)
* ויליאם ריד – גיטרה, בס, שירה (1983–1999, 2007–הווה)
* מארק קרוז – גיטרה (2007–2008, 2012), בס (2013–הווה)
* סקוט פון ריפר – גיטרה (2015–הווה)
* ג'סטין וולץ – תופים (2021–הווה)

## דיסקוגרפיה
* *Psychocandy* (1985)
* *Darklands* (1987)
* *Automatic* (1989)
* *Honey's Dead* (1992)
* *Stoned & Dethroned* (1994)
* *Munki* (1998)
* *Damage and Joy* (2017)
* *Glasgow Eyes* (2024)

## קישורים חיצוניים
* 

## הערות שוליים

קטגוריה:להקות שהוקמו בשנת 1983
קטגוריה:להקת אחאים
וייפ

ממוזער| דוגמאות למעברי וייפ שונים
**מעבר וייפ** (Wipe) בקולנוע הוא סוג של מעבר בין סצנות בו שוט אחד מחליף שוט אחר על ידי תנועה מצד אחד של המסך לצד השני או בעזרת צורה מיוחדת. כאשר הוייפ נע משני קצוות מנוגדים של המסך לכיוון המרכז או להפך, הוא מכונה "וייפ דלת האסם" (barn door wipe), בשל דמיונו לפתיחת או סגירת זוג דלתות.
להלן כמה סגנונות ספציפיים של וייפים:
* וייפ איריס (Iris Wipe): וייפ שלוקח את הצורה של מעגל שמתרחב או מצטמצם. הוא נפוץ בסרטים קצרים מונפשים כמו סדרות ה-Looney Tunes וה-Merrie Melodies, כדי לסמן את סיום הסיפור. הוייפ יכול להיות ממוקד בנקודה מסוימת ומשמש כ"בדיחה אחרונה" או קריצה לדמות.
* וייפ כוכב (Star Wipe): וייפ שלוקח את הצורה של כוכב שמתרחב או מצטמצם ומשמש להענקת תחושה של "ערך מוסף". דוגמה לכך ניתן לראות בסדרת הפתיחה של Guiding Light משנות ה-80.
* וייפ לב (Heart Wipe): וייפ שלוקח את הצורה של לב שמתרחב או מצטמצם ומשמש להענקת תחושה של "אהבה" או "חברות". הוא עדיין בשימוש בווידאו של חתונות, סיום לימודים ובר מצווה.
* וייפ מטריצה (Matrix Wipe): מעבר מדוגם בין שני תמונות. הוייפ יכול להיות במגוון דפוסים כמו רשת, כוכבים וכו'.
* וייפ שעון (Clock Wipe): וייפ שמסובב רדיוס סביב נקודת המרכז של המסך כדי לחשוף את השוט הבא, כמו מחוגי שעון אנלוגי. הוא משמש לרוב לציון מעבר זמן בין שוטים.

השימוש הנפוץ ביותר באפקט הוייפ הוא הוייפ הבלתי נראה, בו מצלמה עוקבת אחרי אדם לחדר אחר על ידי מעקב מקביל לשחקן. כאשר הקיר עובר מול המצלמה, העורך יכול להשתמש בוייפ כדי לבחור כל שוט תואם של אותה סצנה. וייפים כאלה יכולים להיות בלתי נראים בסרט המוגמר.

דוגמה טובה לוייפ כזה ניתן לראות בסרט "Das Boot" כאשר הבמאי וולפגנג פיטרסן משתמש בו כדי לעבור בין שני מתחמי U-boat תפוסים, למרות שהיה להם רק U-boat אחד לצילום.

מעברי וייפ מאוד יעילים (ויקרים) שימשו בסרט הקצר בעל התקציב הנמוך של לורל והארדי "Thicker than Water". בכל שינוי סצנה בסרט, לורל או הארדי תופסים וילון או חפץ אחר בקצה המסך ומזיזים אותו על פני המסך. הפריימים הפותחים של הסצנה הבאה הודפסו אופטית על החפץ, כך שכאשר החפץ מכסה את כל המסך, הסרט "וייפ" את השוט הקודם והתחיל את השוט הבא.

הדוגמה המוקדמת ביותר לוייפ הידוע היא הסרט של ג'ורג' אלברט סמית' "Mary Jane's Mishap" משנת 1903.

ג'ורג' לוקאס השתמש במעבריות וייפ בצורה נרחבת בסרטי "מלחמת הכוכבים" שלו, בהשראת שימוש דומה של וייפים על ידי אקירה קורוסאווה.

מאז לפחות שנות ה-80, שעשועון הטלוויזיה האמריקאי "The Price is Right" עשה שימוש נרחב בוייפים, לרוב מעבר בין המתמודדים לפרסים. בשנות ה-80 המוקדמות עד האמצעיות, וייפ איריס שומש פעמיים במהלך הפתיחה, עובר מהשוט של כניסת המנחה לשוט של המצלמה שיורדת מהאורות באולפן, ומשם לשוט של המנחה. בסביבות 1987, זה השתנה לוייפ כוכב, שנשאר בשימוש עד 2010.

## הערות שוליים

קטגוריה:עריכת סרטים
S Voice

**S Voice** היא אפלקציית עוזר וירטואלי שהושקה לראשונה ב-30 במאי 2012 על ידי סמסונג. תחילה הייתה זמינה רק כאפליקציה מובנית במכשירי סמסונג גלקסי מסוימים. היא הושקה לראשונה במכשיר Samsung Galaxy S III והייתה זמינה גם בדגמים נוספים כמו S III Mini, S4, S4 Mini, S5, Note II, Note 3, Note 4, Galaxy Tab 3 7.0, Galaxy Camera, ועוד מכשירים שהושקו משנת 2013 ואילך.

האפליקציה השתמשה בממשק שפה טבעית כדי לענות על שאלות, להמליץ על פעולות, ולבצע משימות על ידי הפניית בקשות לשירותי רשת שונים.  S Voice הייתה מבוססת על העוזרת האישית Vlingo, אך במכשירי Galaxy S5 ואילך היא השתמשה בטכנולוגיה של Nuance במקום Vlingo.

## יכולות
כמה מהיכולות של S Voice כללו:
* קביעת פגישות
* פתיחת אפליקציות
* הגדרת שעונים
* עדכון רשתות חברתיות כמו פייסבוק וטוויטר
* ניווט
* ריבוי משימות (Multitasking)
* הפעלה אוטומטית של פונקציות מסוימות, לדוגמה, כאשר מנוע הרכב מופעל.

## מידע נוסף
בעת פתיחת S Voice לראשונה, הופיעה הודעת ויתור שבה ציינה סמסונג שהאפליקציה מסופקת על ידי צד שלישי שלא נקרא בשמו.

## סיום פעילות
במכשירי Galaxy S8 ו-S8+ הוכרז Bixby כעדכון משמעותי והחלפה ל-S Voice מהטלפונים הקודמים. S Voice הופסקה רשמית ב-1 ביוני 2020.

## קישורים חיצוניים

## הערות שוליים

קטגוריה:תוכנות שהושקו ב-2012
קטגוריה:עוזרים וירטואליים
קטגוריה:יישומונים
סרגיי גוצמנוב

**סרגיי אנטולייביץ' גוצמנוב** (בבלארוסית: **Сяргей Анатолевіч Гоцманаў**; נולד ב-27 במרץ 1959) הוא כדורגלן עבר סובייטי ובלארוסי, ששיחק בעמדת הקשר התקפי בקבוצת דינמו מינסק ובנבחרת ברית המועצות. לאחר פירוק ברית המועצות שיחק באנגליה, גרמניה וארצות הברית.

## ביוגרפיה
גוצמנוב נולדבכפר קראסו ברפובליקה הסובייטית הסוציאליסטית הקזחית להורים ילידי בלארוס. כשהיה בן שנתיים שבו הוריו לבלארוס. בשנת 1977 צורף לסגל של קבוצת דינמו מינסק. כעבור שנה עבר לדינמו ברסט ושיחק במדי הקבוצה עונה אחת. בשמת 1979 שב לדינמו מינסק ושיחק בשורותיה במשך 11 שנים. בשנת 1982 זכה יחד עם קבוצתו באליפות ברית המועצות. בשנת 1984 זומן לראשונה לנבחרת ברית המועצות. בנבחרת שיחק גוצמנוב 31 משחקים והבקיע 2 שערים. השתתף במוקדמות מונדיאל 1986, אך לא השתתף במונדיאל עצמו בשל פציעה. השתתף עם הנבחרת הסבוייטית באליפות אירופה ב-1988, בה נטל חלק בארבעה מתוך חמשת משחקי הנבחרת בתחרות. לאחר התפרקות ברית המועצות שיחק שלושה משחקים בשורות נבחרת בלארוס.

בשנת 1990 עזב גוצמנוב את ברית המועצות לאנגליה. הוא שיחק מספר חודשים בברייטון אנד הוב אלביון ולאחר מכן הועבר לסאות'המפטון. בתום עונת 1990/1991 החליט המאמן החדש של הקבוצה למכור את כרטי השחקן של גוצמנוב. הוא עבר לגמניה, לקבוצת האלשר מהעיר האלה, ששיחקה בבונדסליגה השנייה. בסיום עונת 1992/1993 ירדה הקבוצה ליגה ונאלצה להיפרד מכל השחקנים הזרים שלה מסיבות כלכליות. גוצמנוב שב לבלארוס, לדינמו קייב. בשנת 1995 פרש למעשה ממשחק פעיל.

בשנת 1996 קיבלה אשתו של גוצמנוב הצעת עבודה בתור מאמנת התעמלות אומנותית בארצות הברית ועברה לשם עם כל המשפחה. בארצות הברית הוצע לגוצמנוב לשחק בקבוצה מהליגה השלישית במינסוטה. הוא שיחק בקבוצה המקומית במשך שנתיים ואז פרש סופית ממשחק פעיל. מתגורר עם משפחתו בארצות הברית.

## תארים
* מקום שני באליפות אירופה – 1988
* אליפות ליגת העל הסובייטית – 1982

## קישורים חיצוניים

קטגוריה:כדורגלנים סובייטים
קטגוריה:כדורגלנים בלארוסים
קטגוריה:קשרי כדורגל סובייטים
קטגוריה:קשרי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו מינסק
קטגוריה:כדורגלני דינמו ברסט
קטגוריה:כדורגלני ברייטון אנד הוב אלביון
קטגוריה:כדורגלני סאות'המפטון
קטגוריה:כדורגלני נבחרת בלארוס
קטגוריה:כדורגלני נבחרת ברית המועצות
קטגוריה:כדורגלני יורו 1988
קטגוריה:מהגרים לארצות הברית
קטגוריה:בלארוסים שנולדו ב-1959
אוצר הספרות

**אוֹצַר הַסִּפְרוּת** או **בית אוצר הספרות** היה שנתון לספרות יהודית שיצא לאור בין השנים ה'תרמ"ז–1887 לה'תרנ"ו–1896, בירוסלב ובהמשך בקרקוב. השנתון, שנוסד על ידי שאלתיאל אייזיק גרבר (גראבער), יצא בחמישה כרכים, ופורסמו בו קטעי ספרות יפה, ביקורת ספרות ומאמרים בחכמת ישראל.

שלושת הכרכים הראשונים של השנתון יצאו מדי שנה, ואילו הרביעי והחמישי לאחר שנתיים ויותר. בנוסף למייסד גרבר השתתפו בעריכת העיתון ראובן אשר ברודס, יעקב רייפמן, אברהם אפשטיין, דוד קאופמן, שמואל פוזננסקי, לאון גורדון, גרשם באדר ושלמה מנדלקרן.

בשנת ה'תרס"ב–1902 יצא לאור בקרקוב בשנית כירחון, אך רק גיליון אחד התפרסם ממנו. עורכי הגיליון היו גרבר ומשה מרגל. בגיליון זה התפרסמה הפואמה "ברוך ממגנצא" מאת שאול טשרניחובסקי.

## לקריאה נוספת
* 
* 

## קישורים חיצוניים
* אוצר הספרות, באתר הספרייה הלאומית
* בית אוצר הספרות, שנה ראשונה יאראסלוי

קטגוריה:כתבי עת ספרותיים
קטגוריה:כתבי עת בעברית
הרוואס

**הרוואס** (בספרדית: **Hervás**, באקסטמדורית: **Ervás**) היא עיירה בספרד, השוכנת בצפון מחוז קאסרס שבאקסטרמדורה. בשנת 2023, התגוררו בה 3,907 תושבים. העיירה שוכנת 120 ק"מ מקאסרס ו-90 ק"מ מסלמנקה. היא עיר הבירה של נפת ואל דה אמברוז, בעמק נהר אמברוז.

## היסטוריה
במאה ה-12, האבירים הטמפלרים בנו את מנזר סנטיהרוואס בחסותם של הקדושים הנוצרים גרוואסיוס ופרוטאסיוס. העיירה החלה לצמוח סביב מנזר זה במהלך המאות ה-13 וה-14.

העיירה השתייכה בעתייסודה לאדנות בחאר שבממלכת קסטיליה. בנובמבר 1833, היא עברה לידי תחום השיפוט של קאסרס. האדריכלות האזרחית והדתית של העיירה מוכרזת כ"נכס בעל עניין תרבותי" מאז 1969.

### הקהילה היהודית והרובע היהודי
משפחות יהודיות רבות התיישבו בהרוואס מהמאה ה-15 ואילך. כמה יהודים נשארו בהרוואס גם לאחר גירוש ספרד בשנת 1492; על אף שהתנצרו למראית עין, הם שמרו על יהדותם בסתר במשך זמן רב מאוד. פתגם הנפוץ עד היום באזור אומר: "en Hervás, judíos los más", כלומר, "בהרוואס, רובם יהודים". הרובע היהודי *(Judería)* של הרוואס השתמר, ונחשב היום לאחד מאתרי התיירות העיקריים של העיירה.

בעשורים האחרונים החלה הרוואס לקדם עצמה כיעד של מורשת יהודית. בתוך כך, החלו תושבי העיירה לקיים פסטיבל שנתי, בן שלושה ימים, במהלכו תושבי העיירה מתחפשים ליהודים בתלבושות שמטרתן לחקות את ימי הביניים, ומעלים מחזה תיאטרון הנוגע בעברה היהודי של העיירה.

## כלכלה
תעשיית הטקסטיל הייתה חשובה מאוד מהמאות ה-18 עד ה-19. מאז, שלושה תחומים מרכזיים: תעשיית עץ הערמונים, מלאכת יד, ותיירות, הפכו לעמודי התווך של כלכלתה של הרוואס.

## הערות שוליים

## קישורים חיצוניים
* 

קטגוריה:קסטיליה ולאון: ערים
קטגוריה:יהדות ספרד
שנהר הפקות

**שנהר הפקות** היא חברת הפקות ישראלית שהוקמה בשנת 2014 על ידי המפיק ענב שנהר. החברה מתמחה בפיתוח והפקה של סדרות דרמה, סדרות לילדים, סרטים וסדרות תיעודיות, תוכניות ריאליטי ושעשועונים.

## הפקות בולטות
#### סדרות מקור שנמכרו בעולם
* **[[להיות איתה]]** – דרמה רומנטית על סיפור אהבה בין אופה מבת ים לדוגמנית בינלאומית.
* **[[הראש (סדרת טלוויזיה)|הראש]]** – דרמת מתח על סוכן שב"כ בשבוע המטלטל בחייו האישיים והמקצועיים.

#### פורמטים שנמכרו בעולם
* **דייט ברוורס** – תוכנית ריאליטי בה שני רווקים המחפשים אהבה, חווים את כל הצמתים המשמעותיים במערכת יחסים ביום אחד, בסדר הפוך. התוכנית נמכרה ל-VIA-tv דרום אפריקה.

#### סדרות וסרטים דוקומנטריים
* **הבית בקריית שמונה** – סרט דוקומנטרי על הטבח בקריית שמונה ב-1974.
* **שיר למעלות** – סרט דוקומנטרי על שלושה גיבורים היוצאים ליצור חיים חדשים דרך בחירות יוצאות דופן.

#### סדרות ילדים ונוער
* **[[מלון הוטל]]** – סדרה קומית על חיי משפחת כספי המנהלת מלון קטן בנהריה.
* **[[למה זה טוב?]]** – כל פרק בסדרה חוקר נושא חדש מעולמם של ילדים ונערים.

## היסטוריה
ענב שנהר, המפיק והמייסד של שנהר הפקות, החל את דרכו כמפיק בסדרת הטלוויזיה החרצופים. הוא הפיק את הסרט אגדת דשא על אביו, מאמן הכדורגל שמעון שנהר. לאורך השנים, היה המפיק הראשי של אחת מתוכניות הריאליטי הראשונות שהופקו בישראל - פרויקט Y. במשך 8 שנים היה המפיק הראשי בחברת ההפקה MyTv (לשעבר סינרגיה), שם היה אחראי על הפקות רבות, ביניהן:
* **[[פעם בחיים (סדרת טלוויזיה)|פעם בחיים]]** (2005) – תוכנית ריאליטי בה מפורסמים חיים את חייהם של אנשים מהשורה.
* **[[רד בנד]]** (2008) – תוכנית דוקו-קומית על להקת בובות רוק.
* **[[נבלות]]** (2010) – דרמה על שני קשישים המחליטים לנקום על העוולות שעברו בחייהם.

בשנת 2010 הפך למפיק הראשי בקופרמן הפקות ולימים אנדמול שיין ישראל, ובשנת 2014 הקים את שנהר הפקות.

## קישורים חיצוניים
* 

## הערות שוליים

קטגוריה:חברות הפקה ישראליות
פליינס

**פליינס** (באנגלית: **Plains**) היא עיר ב, ג'ורג'יה, ארצות הברית. נכון ל-2020 מונה אוכלוסיית העיר 573 איש. היא ידועה בעיקר כמקום לידתם של נשיא ארצות הברית ג'ימי ושל רעייתו רוזלין קרטר. הם התגוררו בפליינס לפני ואחרי כניסתם לבית הלבן ואף נפטרו ונקברו שם.

העיר נותרה קטנה ושקטה עד שג'ימי קרטר, ילידה, עלה לגדולה פוליטית לאחר שנבחר למושל ג'ורג'יה ב-1971, לפני שהפך לנשיא ארצות הברית בין 1977 ל-1981. במהלך הבחירות לנשיאות ארצות הברית 1976 ובמשך שנים רבות לאחר מכן, ידעה העיר זרם ענק של תיירות, עם כמעט 10,000 תיירים (פי 18 מאוכלוסייתה) מדי יום.

## קישורים חיצוניים

* 

## הערות שוליים

קטגוריה:ג'ורג'יה: ערים
קטגוריה:ג'ימי קרטר
קטגוריה:יישובים שהוקמו ב-1885
המרטירים של פלשתינה

[ממוזער| תחריט עתיק של [אוסביוס מקיסריה]]
**על המרטירים של פלשתינה** הוא חיבור של היסטוריון הכנסייה והבישוף של קיסריה, אוסביוס (263–339 לספירה), המספר על רדיפת הנוצרים בקיסריה בזמן שלטון הקיסר הרומי דיוקלטיאנוס (קיסר בשנים 284–305). החיבור שרד בשתי צורות: נוסח ערוך קצר יותר, שהיווה חלק מחיבורו "תולדות הכנסייה", וגרסה ארוכה יותר, שהתגלתה רק בשנת 1866. אוסביוס היה בקיסריה בזמן הרדיפות אותן הוא מתאר.

הגרסה הקצרה יותר של החיבור הייתה כנראה עריכה של הנוסח הארוך יותר. ייתכן ששתי הגרסאות הקיימות הן רק קטעים של חיבור ארוך יותר, שאבד. הנוסח הארוך נכתב בזמן כלשהו לאחר שנת 311, כאשר הרדיפות בקיסריה כבר פסקו, והוא פורסם בשנת 315–316.
אף על פי שהוא קצר יותר מהגרסה האחרת, בנוסח הקצר ישנם תיאורים של מות קדושים בקיסריה שאינם כלולים בנוסח הארוך, למשל מות הקדושים מרצון של טימולאוס וחבריו .
אכזריותם של הרודפים, כוח הסבל וסבלם של המרטירים, מובאים בפירוט רב יותר בגרסה הארוכה יותר.

בין המרטירים בספר: אגאפיוס (מת ב-306) , ואגאפיוס מפלשתינה , שנהרג בשנת 303 או 304 יחד עם טימולאוס וחבריו (שניים בשם אלכסנדר, דיוניסיוס, פלסיוס ורומולוס), ודיוניסיוס נוסף.

אוסביוס מצהיר שהוא לא מתכוון לדון בשום דבר שאינו "מוכיח את נכונותו של השיפוט האלוהי" והוא יספר רק על הדברים "שעשויים להועיל תחילה לעצמנו ואחר כך לדורות הבאים", מה שגרם להיסטוריון בן המאה ה-18 אדוארד גיבון להביע חוסר אמון בחיבור כולו. עם זאת, במאה ה-19, ההיסטוריון ג'וזף ברבר לייטפוט  שיבח את אוסביוס בקטעים מעין אלה על כנותו.

## קישורים חיצוניים

* Eusebius of Caesarea: The History of the Martyrs in Palestine (1861). Translated by William Cureton
* The Encomium of the Martyrs, AN INEDITED ORATION of EUSEBIUS OF CAESAREA - Syriac text


## הערות שוליים

קטגוריה:קיסריה
קטגוריה:ספרי המאה ה-4
קטגוריה:היסטוריה של הנצרות
קטגוריה:ספרות בשפה היוונית
קטגוריה:קדושים נוצרים
ערב משחקים (סרט)

**ערב משחקים** (בגרמנית: **Spieleabend**) הוא סרט קומדיה גרמני משנת 2024 בבימויו של מרקו פטרי על פי תסריט של קלאודיוס פלגינג ובכיכובם של דניס מוין וינינה אוזה. הסרט שוחרר בנטפליקס ב-12 ביולי 2024.

## עלילת הסרט
עלילת הסרט מתרחשת בברלין, גרמניה. הסרט נפתח בהיכרות של **פיה** (בגילומה של ינינה אוזה), צלמת סטודיו, ו**יאן** (בגילומו של דניס מוין), בעל חנות אופניים, בפארק כלבים ציבורי. השניים מתחברים זה עם זה בעקבות החיבור בין כלביהם, ובמהרה הופכים לזוג.

לאחר כחודש, פיה מזמינה את יאן לערב משחקים עם חבריה. חברתה הטובה ביותר של פיה היא **קארו**, מעצבת פרפקציוניסטית, המנהלת עסק להזמנת רהיטים ונשואה למרצה בבית הספר המקצועי בשם **אוליבר**. השניים גרים עם **קורט**, אחיה של קארו ועם **גבריאלה**, האו-פרת של בתם. חברתה השנייה של פיה היא **שילה**, רוקחת שאובססיבית לאקסית שלה, ומאמינה שאינן נפרדו ושהן רק בהפסקה.

ערב המשחקים מתרחש בוילה של קארו ואוליבר. קארו רוצה שפיה תצטרף לחברה שלה כמעצבת, כיוון שהיא מאמינה שעבודתה של פיה כצלמת היא לא יוקרתית דיו. יאן, שמנסה להשאיר רושם ראשוני טוב על חבריה של פיה, מביא במתנה לקארו כרית אוויר לאופניים, שמתפוצצת לה ישר בפנים. יאן מתקשר לחברו **אלכס** כדי להתעייץ איתו מה לעשות, במהלך השיחה הוא פותח חלון בבית והקקדו של אוליבר בורח מהחלון. יאן מבקש מאלכס לתפוס את הקקדו שנמלט, ובמשך כל הסרט אלכס רודף אחר הציפור בחצר הוילה והורס את החצר.

בהמשך הערב מגיע גם **מתיאס**, רופא שיניים והאקס של פיה, שמנסה לאורך כל הערב להשפיל את יאן עם סיפורים על עברו עם פיה ועל שהציע לה נישואים. יאן לא ידע על קיומו של מתיאס, אך פיה מתעקשת שהוא לא משמעותי בחייה ושהיא אמרה לו לא להצעת נישואים.

## ביקורות
### בגרמניה
בנטפליקס גרמניה הגיע הסרט למקום השני (אחרי הסרט השוטר מבוורלי הילס: אקסל פולי) במצעד השבועי של נטפליקס לשבוע של ה-8 עד 14 ביולי 2024. ובמצעד של השבוע לאחר מכן, מה-15 עד 21 ביולי הגיע הסרט למקום הראשון במצעד.

## קישורים חיצוניים

## הערות שוליים

קטגוריה:סרטי קומדיה
קטגוריה:נטפליקס: סרטים
קטגוריה:סרטים גרמניים
קטגוריה:סרטי 2024
בית הספר לטייסי ניסוי של חיל האוויר של ארצות הברית

**בית הספר לטייסי ניסוי של חיל האוויר של ארצות הברית** (באנגלית: **U.S. Air Force Test Pilot School**) הוא בית הספר לאימון טיסה מתקדם של חיל האוויר של ארצות הברית המכשיר טייסי ניסוי, מהנדסי טיסה ניסויים ונווטים ניסויים. בית הספר הוקם ב-9 בספטמבר 1944 כיחידת אימוני ניסויי טיסה ב בדייטון, אוהיו. בית הספר הועבר רשמית למיקומו הנוכחי בבסיס חיל האוויר אדוארדס במדבר מוהאבי בדרום קליפורניה ב-4 בפברואר 1951.

בית הספר הוקם כדי למסד ולתקן את הכשרת טייסי הניסוי, להפחית את שיעור אסונות התעופה הגבוה במהלך שנות ה-40 של המאה ה-20, ולהגדיל את מספר טיסות הניסוי הפוריות. בתגובה למורכבות ההולכת וגוברת של כלי הטיס והמערכות האלקטרוניות שלהם, בית הספר הוסיף תוכניות הכשרה למהנדסי מבחני טיסה ולנווטי מבחני טיסה. בין השנים 1962 ו-1972 כלל בית הספר הכשרה לאסטרונאוטים לטייסי ניסוי של הכוחות המזוינים של ארצות הברית, אך הכשרות אלה הופסקו כאשר תוכנית טיסות החלל של חיל האוויר האמריקאי הושעתה. גודל הכיתות בבית הספר היה די קטן באופן אחיד, כאשר בכיתות האחרונות היו כעשרים תלמידים. בית הספר הוא חלק מ של .

## קישורים חיצוניים

## הערות שוליים

*
קטגוריה:יחידות חיל האוויר של ארצות הברית
Overcooked

**Overcooked** הוא משחק סימולציית בישול קואופרטיבי משנת 2016 שפותח על ידי חברת Ghost Town Games והופץ על ידי Team17. המשחק יצא עבור פלטפורמות מרובות, כולל פלייסטיישן 4, Windows, Xbox One ו- נינטנדו סוויץ'.

משחק ההמשך "Overcooked 2" יצא לשווקים באוגוסט 2018. גרסה מחודשת ומשופרת של המשחק אשר נמכרת יחד עם משחק ההמשך יצא בנובמבר 2020 לשווקים בשם **All You Can Eat** לפלטפורמות Xbox Series X ו-PlayStation 5.

## משחקיות
במשחק השחקנים שולטים במספר שפים אשר צריכים לעבוד בשיתוף פעולה בעת שהם מכינים ומבשל מנות שונות בפרקי זמן מוגבלים בתוך מטבח כאוטי. במשחק יכולים לשחק עד ארבעה שחקנים בו זמנית.

בכל מטבח השחקן נאלץ גם להתמודד עם אתגרים ייחודיים, כמו רצפות זזות, מסועים ומכשולים שונים המחייבים את השחקנים לתאם היטב את פעולותיהם במשחק. ככל שהשחקנים מתקדמים במשחק, המתכונים הופכים מורכבים יותר, והסביבות של המטבחים הופכות מאתגרות יותר ויותר, והדבר דורש יותר תקשורת יעילה ועבודת צוות.

המטבחים השונים במשחק יש תמות שונות כמו ספינות פיראטים, הרי געש לוהטים, וכו'.

## קישורים חיצוניים
* 

* 

קטגוריה:משחקי Xbox Series X/S
קטגוריה:משחקי Xbox One
קטגוריה:משחקי Windows
קטגוריה:משחקי וידאו שפותחו בממלכה המאוחדת
קטגוריה:משחקי פלייסטיישן 5
קטגוריה:משחקי פלייסטיישן 4
קטגוריה:משחקי נינטנדו סוויץ'
קטגוריה:משחקי אינדי
קטגוריה:משחקי וידאו משנת 2016
לב לאונטייב

**לב לאונטייב** (ברוסית: **Лев Абрамович Леонтьев**; 10 במאי 1901 - 20 ביוני 1974) היה כלכלן יהודי סובייטי. התמחה בכלכלה פוליטית וכתב בנושא מספר ספרים כולל ספרי לימוד. 

## קורות חיים
לאון זקס נולד בשנת 1901 בקובנו (אז בתחומי האימפריה הרוסית, כיום בליטא) למשפחה יהודית. בשנת 1910 אביו נפטר. למד בבתי הספר בקובנו, וילנה וסנקט פטרבורג עד לשנת 1917. מגיל 13 הוא התחיל לעבוד בעבודות מזדמנות.

מאוגוסט 1917 היה מעורב בפעילות פוליטית. בשנת 1919 התקבל לשורות המפלגה הקומוניסטית של ברית המועצות ושינה את שמו ל"לב לאונטייב". היה פעיל במוסדות הקומסומול במוסקבה, טשקנט וקייב.

בשנת 1921 עזב את הפעילות הפוליטית והחל ללמוד כלכלה ב"מכון לפרופסורים אדומים". לאחר סיום הלימודים החל משנת 1926 לימד במוסדות להשכלה גבוהה. בשנים 1925, 1926 ו-1928 נסע להשתלמויות לגרמניה.

בשנת 1930 במוסקבה הוקמה הוצאה לאור לספרים במדעי החברה. לאונטייב היה העורך הראשי שלה עד לשנת 1931.

בשנת 1934 קיבל תואר "דוקטור לכלכלה" ובשנת 1939 התקבל לשורות אקדמיה למדעים של ברית המועצות במעמד של חבר בהתכתבות.

משנת 1939 ועד ל-1946 היה פרופסור לכלכלה פוליטית בבית ספר גבוה של המפלגה.

בשנת 1943 ליד עיתון "טרוד" החל להתפרסם ירחון "מלחמה ומעמד הפועלים" שהוקדש למדיניות חוץ של ברית המועצות ונושאים פוליטיים. לאונטייב היה העורך הראשון ועבד במערכת עד לשנת 1957.

בתקופת מלחמת העולם השנייה לאונטייב היה מבקר ביחידות עיתונות צבאית וטיפל בהעברת מידע מהחזית למערכות עיתונות במוסקבה.

בשנת 1946 לאונטייב חזר ללמד והיה פרופסור באקדמיה למדעי החברה.

בשנים 1949–1950 לאונטייב עזב את רוב פעילותו והתרכז בעבודה בצוות שהכין ספר לימודים חדש "כלכלה פוליטית". בהמשך הוא היה חבר מערכת שפעלה לעדכון הספר במהדורות שיצאו לאור מפעם לפעם.

לאונטייב היה בין תומכי רפורמה כלכלית שבוצע בברית המועצות בשנת 1965.

בשנים אחרונות הוא התרכז בכתיבת מאמרים כלכליים בעיתונות. לאונטייב נפטר במוסקבה בשנת 1974.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:כלכלנים יהודים רוסים
קטגוריה:מחברי ספרי לימוד
קטגוריה:ממציאים יהודים רוסים
קטגוריה:ממציאים יהודים ליטאים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1901
קטגוריה:סובייטים שנפטרו ב-1974
המפלגה הסוציאליסטית של אמריקה

**המפלגה הסוציאליסטית של אמריקה** (אנגלית: **Socialist Party of America**) הייתה מפלגה פוליטית סוציאליסטית שהוקמה בשנת 1901 בארצות הברית על ידי מיזוג בין המפלגה הסוציאלי-הדמוקרטית של אמריקה שהוקמה שלוש שנים קודם לכן לבין גורמים חסרי שביעות רצון ממפלגת העבודה הסוציאליסטית של אמריקה שהתפצלו ממנה בשנת 1899.

בעשורים הראשונים של המאה ה-20, ה-SPA קיבלה תמיכה משמעותית מקבוצות רבות ושונות, כולל אנשי איגודים מקצועיים, רפורמיסטים חברתיים מתקדמים, חקלאים פופוליסטים ומהגרים. יוג'ין דבס זכה פעמיים בלמעלה מ-900,000 קולות בבחירות לנשיאות (1912 ו-1920), והמפלגה הצליחה להכניס גם שני נציגים לבית הנבחרים (ויקטור ל. ברגר  ומאייר לונדון), עשרות מחוקקים במדינות השונות, למעלה מ-100 ראשי ערים, ואינספור פקידים בדרגים נמוכים יותר.

ההתנגדות הנחרצת של המפלגה למעורבות האמריקנית במלחמת העולם הראשונה, אף שהתקבלה בברכה על ידי רבים מחבריה, הובילה גם לעזיבה משמעותית, ולרדיפות כלפי המפלגה. המפלגה התפצלה עוד יותר סביב הוויכוח הפנימי בשאלה כיצד להגיב למהפכת אוקטובר ברפובליקה הרוסית ב-1917 והקמת האינטרנציונל הקומוניסטי ב-1919 - חברים רבים עזבו את המפלגה הסוציאליסטית כדי לייסד מפלגות לניניסטיות.

ב-1924 העמידה המפלגה מועמד לנשיאות פעם נוספת, רוברט מ. לה פולט. בתחילת שנות ה-30 הצליחה להגדיל מעט את בסיס התומכים שלה, מאחורי המועמד לנשיאות נורמן תומאס . הפופולריות של מדיניות ה'ניו-דיל' של הנשיא הדמוקרט פרנקלין רוזוולט שדחף רבים בתנועת העבודה האמריקנית לתמוך בדמוקרטים, לצד התחרות שהציגה לה משמאל המפלגה הקומוניסטית בהנהגת ארל בראודר, הביאו להיחלשותה.

בסוף שנות ה-20 ותחילת שנות ה-30 נעשה ניסיון לא מוצלח להרחיב את המפלגה על ידי קבלת חסידים של ליאון טרוצקי וג'יי לאבסטון גרם לגורמים וותיקים ומסורתיים יותר לעזוב את המפלגה ולהקים את 'הפדרציה הסוציאל-דמוקרטית'. על אף שהמפלגה תמיד הייתה אנטי-פאשיסטית ואנטי-סטליניסטית, התנגדותה לכניסת ארצות הברית למלחמת העולם השנייה, הביאה לגל נוסף של עזיבות.

המפלגה הפסיקה להציג מועמדים לנשיאות לאחר 1956, כאשר המועמד שלה דרלינגטון הופס , זכה בפחות מ-6,000 קולות. בעשורים האחרונים לקיומה של המפלגה, חבריה, רבים מהם דמויות בולטות בתנועת העבודה האמריקנית ובתנועה לקידום זכויות האזרח ולקידום השלום, היו חלוקים מאוד ביניהם על הקשר הרצוי בינה לבין תנועת העבודה, המפלגה הדמוקרטית וביחס לדרך הטובה ביותר לקדם דמוקרטיה בעולם. בשנים 1970–1973 הבדלים אסטרטגיים אלה נעשו כה חריפים, עד שה-SPA שינתה את שמה ל'סוציאל-דמוקרטים ארצות הברית' כיוון שהמונח 'מפלגה' בשמה בלבל את הציבור, וכדי להתרחק מהדימוי הציבורי של ברית המועצות. בהמשך שנות השמונים פרשו ממנה כמה ממנהיגיה הבולטים והקימו תנועות חלופיות.

## קישורים חיצוניים
* 

קטגוריה:ארצות הברית: מפלגות היסטוריות
קטגוריה:מפלגות סוציאל-דמוקרטיות
קטגוריה:מפלגות סוציאליסטיות
The Simpsons Game

**The Simpsons Game** הוא משחק פלטפורמה משנת 2007 המבוסס על סדרת הטלוויזיה משפחת סימפסון. המשחק פותח על ידי חברת EA Redwood Shores והופץ על ידי Electronic Arts. המשחק יצא עבור פלטפורמות מרובות, כולל נינטנדו DS, Wii, Xbox 360, פלייסטיישן 2, פלייסטיישן 3 ו־PlayStation Portable.

המשחק יצא לראשונה לשווקים באוקטובר 2007, מספר חודשים לאחר שסרט הקולנוע "משפחת סימפסון - הסרט" יצא לאקרנים. המשחק מכיל עלילה מקורית, שאינה קשורה לעלילת הסרט, אשר נכתבה על ידי הכותבים של משפחת סימפסון טים לונג ומאט וורברטון.

המשחק עוקב אחר חמשת בני משפחת סימפסון - הומר, מארג', בארט, ליסה ומגי - אשר מגלים שהם חלק ממשחק וידאו, בהרפתקה המהווה פרודיה על תעשיית משחקי הווידאו.

## דיבוב
* **[[דן קסטלנטה]]** - בתפקיד הומר סימפסון / איצ'י / בארני גאמבל / אברהם סימפסון / קראסטי הליצן / ג'ו קווימבי / סייד שואו מל / ג'רמי פיטרסון
* **[[ג'ולי קאוונר]]** - בתפקיד מארג' סימפסון
* **[[ננסי קרטרייט]]** - בתפקיד בארט סימפסון / מגי סימפסון / ראלף וויגום / נלסון מונץ / טוד פלנדרס
* **[[ירדלי סמית']]** - בתפקיד ליסה סימפסון
* **[[הארי שירר]]** - בתפקיד נד פלנדרז / סימור סקינר / מונטגומרי ברנז / ווילון סמית'רס / סקראצ'י / לני לאונרד / אוטו מאן / קנט ברוקמן / קאנג
* **[[האנק עזריה]]** - בתפקיד מו סיזלאק / קלנסי ויגום / פרופסור פרינק / קומיק גאי / קרל קרלסון / קליטוס ספוקלר / באמבלבי מן / אפו נהספימפטילון / הורציו מקאליסטר
* **נ. ויולט דיאז** - בתפקיד ויולט
* **[[ג'ון דימאג'יו]]** - בתפקיד בנדר
* **[[קלסי גראמר]]** - בתפקיד סיידשו בוב
* **[[מאט גריינינג]]** - בתפקיד עצמו
* **פמלה היידן** - בתפקיד מילהאוס ואן האוטן
* **מוריס למארץ**' - בתפקיד ויליאם שייקספיר
* **טרס מק'ניל** - בתפקיד דמויות שונות
* **[[ראסי טיילור]]** - בתפקיד מרטין פרינס
* **מרסיה וואלאס** - בתפקיד עדנה קרבאפל
* **[[בילי וסט]]** - בתפקיד דוקטור זוידברג
* **[[ויל רייט]]** - בתפקיד בעצמו

## ראו גם
* משפחת סימפסון: פגע וברח

## קישורים חיצוניים
* 

קטגוריה:משחקי וידאו שפותחו בארצות הברית
קטגוריה:משחקי Xbox 360
קטגוריה:משחקי Wii
קטגוריה:משחקי וידאו שפותחו בממלכה המאוחדת
קטגוריה:משחקי PSP
קטגוריה:משחקי פלייסטיישן 3
קטגוריה:משחקי פלייסטיישן 2
קטגוריה:משחקי נינטנדו DS
קטגוריה:משחקי וידאו קואופרטיבים
קטגוריה:משחקי פעולה-הרפתקאות
קטגוריה:משחקי וידאו משנת 2007
ולדימיר פרל

**ולדימיר פרל** (ברוסית: **Владимир Иделевич Перель**; 24 באוגוסט 1928 - 11 באוקטובר 2007) היה פיזיקאי סובייטי-רוסי ממוצא יהודי. הוא התמחה בתחום פיזיקה של מצב מוצק חקר פלסמה וחקר מוליך למחצה. 

## קורות חיים
ולדימיר פרל נולד בשנת 1928 בסברדלובסק למשפחת יהודית. אביו עבד במערכת החינוך העירונית והוצא להורג בשנת 1937. אמו הייתה מורה למתמטיקה.

בשנת 1950 פרל סיים לימודי פיזיקה באוניברסיטת לנינגרד. למרות שהוא היה סטודנט מצטיין בגלל המאבק נגד קוסמופוליטיות הוא נשלח לעבוד כמורה לבית ספר בקרליה. לאחר פטירת יוסיף סטלין הוא התחיל לעבוד באוניברסיטה בפטרוזבודסק וסיים לימודי תואר שלישי. בתקופה זו הוא עבד ביחד עם יורי קגן.

בשנת 1956 פרל החל לשתף פעולה עם לב גורביץ' ממכון לפיזיקה וטכנולוגיה על שם יופה, בשנת 1958 הוא החל לעבוד במכון ועבד בו עד סוף חייו. בשנת 1966 פרל סיים עבודת פוסט דוקטורט.

במקביל לעבודה ב"מכון יופה" פרל היה מלמד באקדמיה להנדסה צבאית ובמכון לאלקטרוטכניקה בה כיהן בדרגת פרופסור.

בשנת 1981 פרל נבחר לאקדמיה למדעים של ברית המועצות כחבר בהתכתבות. בשנת 1994 שודרג למעמד של חבר בפועל.

פרל התמחה בתחום פיזיקה של מצב מוצק חקר פלסמה וחקר מוליך למחצה. בשנת 1976 הוא קיבל פרס ברית המועצות.

ולדימיר פרל פרסם כ-200 מאמרים.

פרל נפטר בשנת 2007 בסנקט פטבורג מהתקף לב.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:פיזיקאים רוסים
קטגוריה:פיזיקאים יהודים
קטגוריה:בוגרי אוניברסיטת סנקט פטרבורג
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1928
קטגוריה:נפטרים ב-2007
יורי קגן (יליד 1917)

**יורי קגן** (ברוסית: **Юрий Максимович Каган**; 1917–2000) היה פיזיקאי סובייטי-ישראלי. הוא התמחה בתחום פיזיקה של מצב מוצק חקר פלסמה וספקטרוסקופיה. 

## קורות חיים
יורי קגן נולד בשנת 1914 בסנקט פטרבורג למשפחת יהודית. 

קגן סיים לימודי פיזיקה באוניברסיטת לנינגרד ובשנת 1941 סיים לימודי תואר שלישי. הוא נותר באוניברסיטה כמרצה. בסוף שנות ה-40 של המאה ה-20 הוריו נשלחו למעצר. אביו נפטר ביותו במעצר, אמו חזרה לאחר מספר שנים. בהתאם לדרישת השלטונות קגן פוטר מאוניברסיטה ועבר לפטרוזבודסק בה היה מלמד. בשנת 1954 הוא לקח את ולדימיר פרל כתלמיד תואר שלישי.

בשנת 1958 קגן חזר לאוניברסיטת לנינגרד ומונה למנהל מעבדה לחקר פלסמה. בשנת 1957 הוא סיים עבודת פוסט דוקטורט ובשנת 1961 מונה לפרופסור.

בשנת 1977 קגן פרש לגמלאות ובהמשך של אותה שנה עלה לישראל. הוא התחיל לעבוד כפרופסור באוניברסיטה עברית, בשנת 1988 קיבל דרגת אמריטוס. ביתו קרינה הייתה מרצה באוניברסיטה.

יורי קגן פרסם עבודות רבות לרבות בהיותו בישראל.

קגן נפטר בירושלים בשנת 2000.

## קישורים חיצוניים
* ביוגרפיה 
* מאמרים שפורסמו על ידי יורי קגן בתקופת פעילותו בישראל

קטגוריה:מדענים יהודים סובייטים
קטגוריה:ישראלים ילידי ברית המועצות
קטגוריה:פיזיקאים ישראלים
קטגוריה:פיזיקאים יהודים
קטגוריה:בוגרי אוניברסיטת סנקט פטרבורג
קטגוריה:עולים בשנות ה-1970
קטגוריה:סגל האוניברסיטה העברית בירושלים: פיזיקה
קטגוריה:ישראלים שנולדו ב-1914
קטגוריה:ישראלים שנפטרו ב-2000
לולה קבב

**לולה קבב** (באזרית: **Lülə Kabab**) הוא מאכל אזרי העשוי מבשר בקר או מבשר כבש ונחשב לנפוץ במדינות הקווקז ומרכז אסיה.

המאכל מורכב מבשר בקר או כבש המעורבבים יחד עם שומן ונצלים על רוטיסרי אנכי.

נהוג להגיש את המאכל חם כשהוא בליווי תבלין סומאק, פלפל חריף, ירקות טריים, לוואש ויוגורט.

למאכל גרסאות שונות ומלבד הגרסה האזרית, קיימת גרסאות שונות נפוצות בעיקר בארמניה, קזחסטן וקירגיזסטן.

פירוש השם "לולה" נגזר מהמילה הערבית "לולו" שפירושה "צינור" או "צורת גליל", המתארת את צורת הבשר על השיפוד.

## קישורים חיצוניים

* לולה קבב – הגרסה הארמנית לקבב על האש, באתר Art of Grilling
* מתכון להכנת לולה קבב, באתר רון יוחננוב
* מתכון קבב בוכרי לולה קבב, באתר מאקו

## הערות שוליים

קטגוריה:מאכלי בשר
קטגוריה:המטבח האזרי
קטגוריה:המטבח הארמני
קטגוריה:המטבח הפרסי
קטגוריה:המטבח הקווקזי
בינדי

ממוזער|אישה הינדית לובשת בינדי
**בינדי** (בסנסקריט: **बिंदु**, נקודה, טיפה, כתם קטן או חלקיק קטן) הוא נקודה צבעונית או מדבקה המוצמדת למרכז המצח, במקור על ידי הינדואים, ג'יינים ובודהיסטים מתת-היבשת ההודית.

הבינדי הוא נקודה צבעונית המוצמדת למרכז המצח קרוב לגבות או באמצע המצח, ונפוצה בתת-יבשת ההודית (במיוחד בקרב הינדואים בהודו, נפאל, בהוטן וסרי לנקה) ובדרום-מזרח אסיה בקרב באלינזים, פיליפינים, ג'אווניסים, סונדנזים, מלזים, סינגפורים, וייטנאמים ומיאנמריים הינדואים. סימון דומה נענד גם על ידי תינוקות וילדים בסין, כמו בתת-יבשת ההודית ובדרום-מזרח אסיה, והוא מייצג את פתיחת העין השלישית. בהינדואיזם, בודהיזם וג'ייניזם, הבינדי קשור לצ'אקרת האג'נה, והבינדו ידוע כצ'אקרת העין השלישית. הבינדו הוא הנקודה או הכתם שסביבם נוצר המנדלה, המייצגת את היקום. לבינדי יש נוכחות דתית, היסטורית ותרבותית באזור הודו ובקרב הפזורה ההודית ההינדואית ברחבי העולם.

## משמעות דתית
באופן מסורתי, האזור שבין הגבות (שם ממוקם הבינדי) נחשב לצ'אקרה השישית, אג'נה, מושב "החוכמה הנסתרת". הבינדי נאמר כי שומר על אנרגיה ומחזק את הריכוז. הבינדי מייצג גם את העין השלישית. הסוקטה של הנאסדיה מהריג ודה, הטקסט הסנסקריטי הקדום ביותר, מזכירה את המילה בינדו.

## קישורים חיצוניים

## הערות שוליים

קטגוריה:הודו: תרבות
קטגוריה:איפור
אוקה (נהר, אנגרה)

**אוֹקָה** (ברוסית: **Ока**; בבוריאטית: **Аха**) הוא נהר בסיביר שברוסיה, יובל שמאלי של נהר האנגרה. אורכו 630 ק"מ, ואגן הניקוז שלו משתרע על פני 34,000 קמ"ר.

מקורו של הנהר באגם אוקה שברמת אוקה בהרי סייאן בקצה המערבי של בוריאטיה. הנהר זורם בכיוון צפון-מערב, כשהבולשוי סייאן מדרום מערב לו. לאחר שהנהר פונה לצפון-מזרח הוא זורם בין רכס קרופוטקין לבלסקייה גולצי. לאחר שפכו של יובל החויטו-אוקה אליו משמאל, הוא מגיע לאובלסט אירקוטסק וזורם בכיוון צפון. הנהר נשפך למאגר בראטסק.

## קישורים חיצוניים

קטגוריה:רוסיה: נהרות
טמאש מולנאר

**טמאש מולנאר** (בהונגרית: **Molnár Tamás**; סגד, 2 באוגוסט 1975) אלוף אולימפי הונגרי שלוש פעמים, בכדורמים, עורך דין.

## קורות חיים
מולנאר התחיל לשחות בהמלצה רפואית, אבל כמה חודשים לאחר מכן התחיל להשתתף באימוני כדורמים. הכישרון שלו התגלה מוקדם, הוא היה רק בן 16 כשהפך לחבר בקבוצת הנוער של פרנץ קמני. כשחקן נוער, הוא היה אלוף אירופה ועולם לנוער.

את הופעת הבכורה שלו בנבחרת הבוגרת ערך ב-1995. באותה שנה הוא זכה מדליית כסף באוניברסיאדה. בעונת 1995–1996 הגיע עם סגד לגמר גביע של איגוד השחייה האירופי (LEN). ב-1997, באליפות אירופה בסביליה, השתתף לראשונה בטורניר גדול כחבר בנבחרת הבוגרת, ממנו חזרה הנבחרת הביתה עם מדליית זהב. בינואר 1998 הוא היה מדליסט כסף באליפות העולם. לאחר העונה, הוא עבר למועדון UTE. בסוף השנה נבחר לשחקן כדור המים ההונגרי הטוב ביותר. ב-1999 הוא זכה בגביע LEN עם מועדון אויפשט, באליפות אירופה ובאליפות העולם עם הנבחרת הלאומית.
* משנת 2009 הפך לנשיא הוועד למלחמה בסמים של האגודה ההונגרית לכדורמים.
* הוא ביצע אותו תפקיד בתנועה נגד סמים של השחקנים האולימפיים.
* ב-2012 הפך לחבר הנשיאות של אגודת הכדורמים ההונגרית במשך ארבע שנים.
* בשנת 2013, הוא היה מועמד (לא נבחר) לוועדת כדורהמים של FINA.

הוא שופט כדורמים מאז 2009.
* בשנת 2015 נבחר לנשיא מועצת השיפוט של איגוד כדורהמים ההונגרי.
* בינואר 2016 נבחר לוועדת הספורטאים של פדרציית השחייה הבין-לאומית (FINA).
* ממאי 2016 הפך לחבר בוועדת LEN לכדור מים.
* מיולי 2017 הוא הפך לחבר בוועדת ה-FINA לכדור מים.
* ביולי 2020, הוא נבחר מחדש לסגן נשיא האגודה ההונגרית לכדורמים.
* ביולי 2022 הוא הפך ליו"ר הוועדה הטכנית לכדורמים של FINA.

## פרסים והוקרה
* ספורטאי נוער מצטיין (1995)
* תלמיד טוב - ספורטאי טוב של הרפובליקה של הונגריה (1997)
* שחקן השנה בהונגריה בכדור מים (1998)
* צלב הקצין של מסדר ההצטיינות של הרפובליקה של הונגריה (2000)
* חבר בנבחרת הספורט של השנה בהונגריה (2000, 2003, 2004, 2008)
* צלב אמצעי של מסדר ההצטיינות של הרפובליקה של הונגריה (2004)
* הצלב המרכזי של מסדר ההצטיינות של הרפובליקה של הונגריה עם הכוכב (2008)
* אזרחות כבוד של בודפשט (2008)
* חבר בהיכל התהילה של ספורט השחייה (2015)

## משפחתו
גרוש, גרושתו, נוֹאֵמִי, היא עורכת דין. יש להם שני בנים תאומים: הוגו לורנט ובנדק מאנו.

## לקריאה נוספת
*  

## קישורים חיצוניים

* רשימה של מדליות זהב אולימפיות מרובות

## הערות שוליים

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:הונגריה: אישים בספורט
קטגוריה:סגד: אישים
קטגוריה:עורכי דין הונגרים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:הונגרים שנולדו ב-1975
תרועת הברבור (סרט)

**תרועת הברבור** (באנגלית: **The Trumpet of the Swan**) הוא סרט דרמה מונפש אמריקאי משנת 2001 שהופק על ידי Nest Family Entertainment ו-RichCrest Animation Studios. הסרט בוים על ידי ריצ'רד ריץ' וטרי ל. נוס, והוא הופץ על ידי סרטי טריסטאר. הסרט מבוסס על ספר הילדים הפופולרי "החצוצרה של לואי" מאת אלוין ברוקס וייט.

## תקציר העלילה
הסרט מספר את סיפורו של ברבור חצוצרן צעיר שנולד אילם ומתחרה על תשומת הלב של ברבורית יפהפייה. הוא מתגבר על זה על ידי לימוד נגינה בחצוצרה.

## דמויות ומדבבים
* די בראדלי בייקר בתור לואי
* ג'ייסון אלכסנדר בתור אבא
* מרי סטינבורגן בתור אמא
* ריס ווית'רספון בתור סרינה
* סת' גרין בתור בויד
* קרול ברנט בתור גברת המרבוטהם
* ג'ו מנטנה בתפקיד מונטי
* סם גיפלדי בתור סם ביבר
* מליסה דיסני בתור בילי
* קת' סוסי בתור סרינה (סיגנט) / פרמדיק / קריין חדשות
* אי. ג'יי. דיילי בתור אלה
* פמלה סגל אדלון בתור איי.ג'יי סקינר
* סטיב וינוביץ' בתור מוריס / רוג'ר
* גארי אנתוני וויליאמס בתור סוויטס
* קורי ברטון כסנאטור
* מייקל ווינסלו כצ'יף
* דוד ירמיהו בתור סנאי / הוק
* ג'ולי נתנזון בתור פליסיטי
* דנה דאורי בתור אפתיה
* מייקל קוסטרוף בתפקיד המלצר
* לי מגנוסון בתור פקיד
* סטיב פרנקן בתור באד
* נורמן פרקר כשוטר
* ג'ק אנג'ל בתור שופט האווזים

## פרסים ומועמדויות
בשנת 2001, הסרט היה מועמד על ידי אגודת הליהוק של אמריקה לליהוק הקול הטוב ביותר בסרט הנפשה, אך הפסיד את הפרס לסרט "הקיסר נפל על הראש" של דיסני. עם זאת, סרט הנפשה עצמאי יוכל לזכות במועמדות כזו. זה היה הסרט האחרון המבוסס על ספר מאת אלוין ברוקס וייט עד לסרט "חוות הקסמים" משנת 2006.

## קישורים חיצוניים

## הערות שוליים

קטגוריה:סרטי טריסטאר
קטגוריה:בוסטון בקולנוע
קטגוריה:סרטי 2001
קטגוריה:סרטי הנפשה מוזיקליים
קטגוריה:סרטי הנפשה אמריקאיים
קטגוריה:סרטי דרמה אמריקאיים
קטגוריה:ברבורים בתרבות
קטגוריה:סרטי אנימציה על ידידות
כדוריד באולימפיאדת פריז (2024)

**תחרויות הכדוריד ב[[אולימפיאדת פריז (2024)]]** החלו ב-25 ביולי והסתיימו ב-11 באוגוסט 2024. זו התחרות ה-14 בתולדות הכדוריד במשחקים האולימפיים. בתחרויות השתתפו 12 נבחרות גברים ו-12 נבחרות נשים. המשחקים נערכו באצטדיון פייר מורואה ואצטדיון האקספו בפריז.

מבנה הטורניר של הגברים ושל הנשים היה זהה: לאולימפיאדה העפילו 12 נבחרות שחולקו לשני בתים, כאשר בשלב הבתים לכל נבחרת היו חמישה משחקים - אחד מול כל אחת מהנבחרות האחרות בבית. בסיום שלב הבתים 4 נבחרות מכל בית העפילו לשלב הפלייאוף שנערך בשיטת נוקאאוט. שתי הנבחרות המפסידות בשלב חצי הגמר התמודדו ביניהן על המקום השלישי בטורניר וזכייה במדליית הארד.

## טבלת מדליות

## תחרות הגברים
### מוקדמות גברים

12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט.

### שלב הבתים
#### בית א'

#### בית ב'

### שלב הפלייאוף

### דירוג סופי

## תחרות הנשים
### מוקדמות נשים

12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט.

### שלב הבתים
#### בית א'

#### בית ב'

### שלב הפלייאוף

### דירוג סופי

## קישורים חיצוניים
* 

## הערות שוליים

2024
קטגוריה:ענפי ספורט באולימפיאדת פריז (2024)
אדנה קבב

**אדנה קבב** (בטורקית: **Adana kebabı**) הוא קבב טורקי מסורתי שמקורו בעיר אדנה שבדרום טורקיה.

המאכל מורכב מבשר בקר או כבש המעורבבים יחד עם שומן ונצלים על רוטיסרי אנכי.

נהוג להגיש את המאכל חם כשהוא בליווי תבלין סומאק, פלפל חריף, ירקות טריים, בצל, פיתה ויוגורט.

למאכל גרסאות שונות ומלבד הגרסה הטורקית, קיימת גרסה הנקראת אורפה קבב (Urfa Kebab) וגרסאות נוספות הנפוצות בעיקר באזרבייג'ן, ארמניה, קזחסטן וקירגיזסטן.

אדנה קבב נחשב לשילוב בין תרבות טורקית לערבית והוא הומצא בעיר בירצ'יק (Birecik) שבאזור חלב, סוריה.

בשנת 2005, קבב זה נרשם כסימן מסחר המזוהה עם העיר אדנה.

## קישורים חיצוניים

* 
* מתכון להכנת אדנה קבב, באתר וואלה אוכל
* מתכון להכנת קבב אדנה חריף, באתר קוקלי

## הערות שוליים

קטגוריה:מאכלי בשר
קטגוריה:המטבח האזרי
קטגוריה:המטבח הארמני
קטגוריה:המטבח הטורקי
מלחמת רוסיה–פרס (1651–1653)

**מלחמת רוסיה–פרס בשנים 1651–1653** הייתה סכסוך מזוין בצפון הקווקז בין האימפריה הספווית ורוסיה הצארית, הקשור לתוכניות הספוויים לחזק את מעמדה באזור ולהדיר את רוסיה. הנושא העיקרי כלל הרחבת חיל מצב רוסי על נהר קוי סו, כמו גם בניית כמה מבצרים חדשים, במיוחד זה שנבנה בצד האיראני של נהר הטרק. לאחר מכן שלחה הממשלה הספווית חיילים והרסה את המבצר תוך גירוש חיל המצב הרוסי שלו. בשנת 1653 שלחו אלכסיי הראשון, צאר רוסיה וממשלת רוסיה, שחשבו לשלוח את צבא זפורוז'ה הרוסי, אך לא רצו לפזר את כוחותיו, משלחת לפרס ליישוב שלום של הסכסוך. עבאס שאה השני הסכים וקבע כי הסכסוך נפתח ללא הסכמתו.

## אירועי המלחמה
משנות ה-20 של המאה ה-16 היו קוזקים על נהר הטרק. הם נשלטו פחות או יותר על ידי המושל הרוסי באסטרחן, ארץ ההתערבות היא ארץ נוודים. מדרום לטרק בדאגסטן היו חאנים שונים שהכירו בעליונותה של פרס. העיירה הקוזקית העיקרית הייתה טרקי במורד נהר הטרק. לעיירות הקוזקים היו בעלי ברית מקומיים שהיו חלק עיקרי מהכוח הצבאי שלהן. בשנת 1634 הם בנו מבצר חדש על נהר סונז'ה התחתון ליד העיר המודרנית גרוזני, לתמיכה בשליט הגאורגי טיימוראז הראשון, שהודח על ידי כפיפים ספווים שלו ופנה לרוסים בבקשת סיוע. העילה המיידית הייתה ביזה, על ידי קבוצת קוזקים, של שיירה השייכת לחאן של שמאצ'י. הוא דרש פיצויים ממושל אסטרחן ואיים לחסל גם את הקוזקים וגם את אסטרחן.

המערכה הראשונה: בשנת 1651 קיבל חאן שאמאחי צו מהשאה שאומר לו להרוס את מבצר סונז'ה ולצעוד לאסטרחאן. 12,000 איש נאספו מכל רחבי דאגסטן יחד עם 800 אנשי קבע פרסיים. הם צעדו לנהר סונזה. בין ה-25 באוקטובר ל-7 בנובמבר, היו מספר קרבות בהם ניצחו הרוסים. לאחר שבזזו את הארץ שמסביב נסוגו הדגסטנים, ולקחו איתם אלפי סוסים, בקר, צאן וגמלים וכן שבויים אנושיים.

מערכה שנייה: כאשר נודע לשאה הספווי המכהן עבאס שאה השני על האירועים, הוא הורה למושלי ארדביל, צ'חור-א סעד (אריבן), קרבאג, אסטרה וחלקים מאזרבייג'ן לשלוח כוחות על מנת לסייע המושל הספווידי של שירוואן, חוסרוב חאן. תגבורת נוספת נשלחה על ידי מושל דרבנט, השמח'ל מקומוח, וכן שליט קארה קאייטק. ב-7 במרץ 1653 החל צבא פרסי של 20,000 איש, שהורכב מפרסים, קומיקים, נוגאים ודאגסטנים, במצור על מבצר סונז'ה. ב-25 במרץ הצליחו שרידי חיל המצב לחמוק החוצה ולהגיע לטרקי. לאחר שהרס את האזור שמסביב, חזר הצבא לטארקי בדאגסטן (1 באפריל). עד תום המערכה גורשו הרוסים (והנוגאים שסייעו להם) מהמבצר, והמבצר הושמד על ידי הכוחות הספווים.

השאה תכנן מערכה שלישית אך זה נמנע על ידי המצור המוגולי על קנדהאר. שגריר רוסי נסע לפרס וקבע את העניין (אפריל-אוקטובר 1654). במוסקבה אמר השגריר הפרסי כי חאן שמכי פעל בסמכותו אך לא ניתן להעניש אותו כי הוא מת לפתע.

## מלחמות אחרות
המצב היה מסובך עבור שתי המדינות. כוחות האימפריה המוגולית תקפו את גבולות המזרח הרחוק של פרס, תוך מצור על קנדהאר. פרס לא יכלה להילחם בשתי חזיתות. היה צורך בשלום, הן לפרס והן לרוסיה, שהתכוננה למלחמה עם פולין (מלחמת רוסיה-פולנית (1654-67)).

## פתרון הסכסוך
באוגוסט 1653 נסעו הנסיך איוואן לובנוב-רוסטובסקי ואיוואן קומינין מאסטרחן לפרס. באפריל 1654 נפגשו השגרירים עם השאה בפרס. כתוצאה מהמשא ומתן והפשרות הרוסיות והפרסיות דעך הסכסוך. באוקטובר 1654 חזרה "השגרירות הגדולה".

נפילת מבצר סונז'ה הובילה לחיזוק מסוים של מעמדה של פרס. השאה הגביר את הלחץ על ההיילנדרים, ובשנת 1658 הכריז על בניית שני מבצרים על אדמות קומיק. הדבר עורר מחאה חריפה בקרב מטפסי הרים שמרדו בפרס.
קטגוריה:דגסטן: היסטוריה
לאסלו רייצ'אני

**לאסלו רייצ'אני** (בהונגרית: **Rajcsányi László**; בודפשט, 16 בפברואר 1907 – בודפשט, 5 בספטמבר 1992) היה סייף הונגרי, שלוש פעמים אלוף אולימפי, מנהל ועסקן ספורט, מהנדס מכונות.

## קורות חיים
הוא היה סייף של:
* מועדון הסיוף Wesselényi מ-1927
* Magyar AC מ-1935
* Barátság SE מ-1945
* Vasas מ-1947
* Budapesti Petőfi SE מ-1951

הוא התחרה הן בחרב והן ברומח, אך השיג תוצאות משמעותיות בחרב. הוא השתתף בנבחרת הונגריה מ-1934 עד 1953. השתתף בשלוש אולימפיאדות - בברלין ב-1936, בלונדון ב-1948 ובהלסינקי ב-1952 - והיה חבר בנבחרת הסיף ההונגרית שזכתה באליפות האולימפית בשלוש הפעמים. מלבדו, טיבור ברצלי, אלדר גרביץ' ופאל קובאץ' היו חברי הקבוצה בשלוש הפעמים.

בתחילת הקריירה הספורטיבית שלו, בשנת 1930, הוא קיבל דיפלומה בהנדסת מכונות באוניברסיטת בודפשט לטכנולוגיה ולכלכלה. מ-1939 עד 1943, הוא היה העורך של "הספורט בתמונות" {Képes Sport). בשנת 1956 הפך לנשיא אגודת הסייף ההונגרית למשך שנה אחת. ב-1990 הוא נבחר לנשיא MAC, שבוטל מסיבות פוליטיות לאחר מלחמת העולם השנייה, אך הוקם מחדש ב-1988.

## משפחתו
אשתו הייתה השחקנית בלנקה רפאי, נולדו להם שני בנים: פטר ופאל.

## הישגיו בספורט
* שלוש פעמים אלוף אולימפי (קבוצתי: 1936, 1948, 1952)
* אולימפיאדה מקום רביעי (אישי: 1936)
* אלוף עולם שלוש פעמים (קבוצתי: 1937, 1951, 1953)
* אליפות עולם מקום שלישי (אישי: 1937)
* אלוף אירופה שלוש פעמים (קבוצתי: 1933, 1934, 1935)
* אליפות אירופה מקום שלישי. הוצב (אישי: 1934, 1935)
* פעמיים אלוף העולם במכללות (יחיד: 1928 ; צוות: 1928)
* אליפות העולם למכללות מקום שני (קבוצתי: 1927)
* עשר פעמים אלוף הונגריה (אישי: 1934, 1953 ; קבוצתי: 1934, 1935, 1936, 1938, 1940, 1947, 1950, 1952)

## פרסים והוקרה
* ספורטאי מצטיין של הרפובליקה העממית ההונגרית (1951)
* ספורטאי דגול של הרפובליקה העממית ההונגרית (1954)

## לקריאה נוספת
* László Lukács – György Szepesi: 112. ההיסטוריה של מדליות הזהב האולימפיות של הונגריה – בודפשט, 1980 – 
* László Havas: ספר הזהב של הספורט ההונגרי - בודפשט, 1982 - 
* Endre Kahlich – László Gy Papp – Zoltán Subert: המשחקים האולימפיים 1896–1976 – בודפשט, 1977 – 
* Révai új lexikona XVI. (Rac–Sy). (הלקסיקון החדש של רוואי)
* Magyar Ki Kicsoda 1990 -  (מי זה מי הונגרי)

## קישורים חיצוניים

* Rajcsányi László profilja a Magyar Olimpiai Bizottság oldalán
* רשימת בעלי מדליות זהב אולימפיות מרובות

קטגוריה:אלופים אולימפיים מהונגריה
קטגוריה:אלופים אולימפיים: סייפים
קטגוריה:סייפים הונגרים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:בודפשט: אישים
קטגוריה:הונגריה: אישים בספורט
קטגוריה:משתתפי אולימפיאדת ברלין (1936)
קטגוריה:משתתפי אולימפיאדת לונדון (1948)
קטגוריה:משתתפי אולימפיאדת הלסינקי (1952)
קטגוריה:מהנדסי מכונות הונגרים
קטגוריה:מהנדסים הונגרים
קטגוריה:הונגרים שנולדו ב-1907
קטגוריה:הונגרים שנפטרו ב-1992
הברית הפרוגרסיבית

**הברית הפרוגרסיבית** (באנגלית: **Progressive Alliance**) היא התאגדות בין-לאומית של מפלגות פוליטיות וארגונים פרוגרסיביים וסוציאל-דמוקרטיים. הברית נוסדה ב-22 במאי 2013 בלייפציג, גרמניה. הברית נוסדה כחלופה לאינטרנציונל הסוציאליסטי הקיים, שרבות מהמפלגות החברות בו הן חברות לשעבר או בהווה. הברית הפרוגרסיבית טוענת שיש לה 140 חברים.

## היסטוריה
הצעד הראשון ליצירת הברית הפרוגרסיבית היה ההחלטה בינואר 2012 של זיגמר גבריאל, יו"ר המפלגה הסוציאל-דמוקרטית של גרמניה (SPD), לבטל את תשלום דמי החברות השנתיים של 100,000 ליש"ט לאינטרנשיונל הסוציאליסטי. גבריאל מתח ביקורת על קבלתן של תנועות פוליטיות לא דמוקרטיות לארגון.

ועידה ראשונה של הברית הפרוגרסיבית התקיימה ברומא, איטליה, ב-14–15 בדצמבר 2012, בהשתתפות נציגים של 42 מפלגות פוליטיות. הם כללו את פייר לואיג'י ברסאני, מנהיג המפלגה הדמוקרטית של איטליה; הארלם דסיר, יו"ר המפלגה הסוציאליסטית הצרפתית; הרמס בינר, יו"ר המפלגה הסוציאליסטית הארגנטינאית; פיטר שומלין, המושל הדמוקרטי של ורמונט; ומוסטפא בן ג'עפר, מזכ"ל הפורום הדמוקרטי התוניסאי לעבודה וחירויות. נכחו גם נציגי הקונגרס הלאומי ההודי, מפלגת הפועלים של ברזיל והתנועה הסוציאליסטית הפאן-הלנית של יוון. גם מפלגת העבודה ההולנדית, המפלגה הסוציאליסטית השווייצרית, והמפלגה הסוציאל-דמוקרטית האוסטרית תמכו בהקמת הארגון.

במהלך מועצת האינטרנציונל הסוציאליסטי בקסקאיס, פורטוגל, ב-4–5 בפברואר 2013, 50 מפלגות פוליטיות דנו בצד בהקמת הברית הפרוגרסיבית, כולל התנועה לשינוי דמוקרטי של זימבבואה.

היווסדו הרשמי של הארגון התקיים ב-22 במאי 2013 בלייפציג, גרמניה, במלאת 150 שנה להיווסדות אגודת העובדים הגרמנית הכללית (ADAV), קודמתה של המפלגה הסוציאל-דמוקרטית של גרמניה. הארגון הצהיר את מטרתו להפוך לרשת העולמית של "תנועת הפרוגרסיביות, הדמוקרטיה, הסוציאל-דמוקרטיה, הסוציאליזם והעבודה". דווח כי נציגים של כ-70 מפלגות פוליטיות סוציאל-דמוקרטיות מרחבי העולם השתתפו באירוע. מפלגות חברות רבות קשורות גם לאינטרנציונל הסוציאליסטי. בספטמבר 2013 הודיעה המפלגה הדמוקרטית של קפריסין כי היא מנהלת משא ומתן להצטרפות לברית הפרוגרסיבית וכי נציגיה אמורים להשתתף בסמינר של האינטרנציונל בסטוקהולם ב-24 באוקטובר. המפלגה הדמוקרטית של קוריאה הייתה חברה מייסדת אך פרשה בשנת 2016. מפלגת הצדק הקוריאנית משתתפת כיום כצופה.

ב-4–5 בדצמבר 2014, התקיימה בליסבון ועידת הברית הפרוגרסיבית עבור מפלגות חברות בקבוצת S&D. סמינר אזורי נערך ב-25 בספטמבר 2015 בבאטו פרינגי, מלזיה, אשר אירח גם צירים ממפלגת הפעולה הדמוקרטית של מלזיה, המפלגה הדמוקרטית של יפן וממפלגת המאבק הדמוקרטית האינדונזית. ב-25 באפריל 2016 ערך הארגון סמינר בסאו פאולו בהנחיית מפלגת הפועלים של ברזיל.

## חברים
הברית הפרוגרסיבית מונה 117 מפלגות ו-28 ארגונים המשתתפים ברשת, במקום למנות חברים.

## קישורים חיצוניים

## הערות שוליים

קטגוריה:ארגונים בין-לאומיים
קטגוריה:סוציאל-דמוקרטים
דניאל בלומן

**דניאל בלומן** (באנגלית: **Daniel Bluman**; נולד ב-25 במרץ 1990) הוא רוכב קפיצות ראווה קולומביאני-ישראלי, המתמודד מטעם ישראל, וייצג אותה באולימפיאדת פריז (2024). ייצג את קולומביה באולימפיאדת לונדון (2012) ואולימפיאדת ריו דה ז'ניירו (2016). בשיאו דורג במקום ה-11 בעולם.

## ביוגרפיה
בולמן נולד במדיין, קולומביה. אמו אורלי היא ישראלית-לשעבר שעובדת כפסיכולוגית ועובדת סוציאלית, אביו שמואל עוסק ביזמות. כשהיה בן עשר עברה משפחתו לדרום פלורידה.

## קריירה
בלומן גדל באזור כפרי, נחשף לעולם הרכיבה בעקבות בן-דודו והחל להשתתף בתחרויות רכיבה כבר כשהיה בן שבע. כשהיה בן 10 ועבר לארצות הברית הפך למקצועני יותר, ובגיל 13 כבר נחשב מוביל לגילו.

בשנת 2004, הוא זכה במדליית הזהב באליפות העולם לילדים של FEI בגיל 16. בשנת 2011 זכה יחד עם הסוסה סאנשיין בתחרות ארצות הברית, ואיתה ייצג את קולומביה באולימפיאדת לונדון (2012) ואולימפיאדת ריו דה ז'ניירו (2016) – הישג השיא שלו היה המקום ה-20 בתחרות היחידים בלונדון.

### כנציג ישראל
לאחר אולימפיאדת ריו החליט לייצג את ישראל והעפיל למשחקי טוקיו (2020), אך הסוס לדריאנו שאיתו היה אמור להתחרות נפצע, והסוסה ג'מה שהחליפה אותו לא הייתה רשומה כישראלית ולכן הוא לא יכול היה להשתתף בתחרויות. לאולימפיאדת פריז (2024) העפיל שוב כנציג ישראל, אך הודח בסבב המוקדמות בו נאלץ לפרוש, לאחר שהסוס שלו סירב לקפוץ מעל אחד המכשולים.

בלומן זכה במקום הראשון בגראנד פרי רומא 2019, וזכה בשתי תחרויות גראנד פרי ב-2023 (עם שני סוסים שונים).

## חיים אישיים
בלומן נשוי לאריאל, שגדלה בלונג איילנד וגם היא בת לישראלית, ולהם שני בנים, אלי ואבי. המשפחה מתגוררת בלונג איילנד.

בלומן הוא שותף בבית הספר לרכיבה טיפולית בקיבוץ אורים, ולאחר טבח שבעה באוקטובר סייע לגייס תרומות רבות למקום והגיע לביקור בישראל.

## קישורים חיצוניים

* 

## הערות שוליים

קטגוריה:קולומביאנים שנולדו ב-1990
קטגוריה:רוכבי סוסים אולימפיים ישראלים
קטגוריה:רוכבי סוסים ישראלים
קטגוריה:ספורטאים קולומביאנים
קטגוריה:משתתפים ישראלים באולימפיאדת פריז (2024)